У љето 1901. године, спровођени су злочини над Србима у Ибарском Колашину под командом Бољетинца, који су укључивали масакре, силовања, уцјене, пљачке, као и исељавање мјесних Срба. Раније османска истрага открила је кријумчарење оружја из Србија у Ибарски Колашин, који је послат како би се мјесни Срби заштитили од звјерстава, која су били стални од рата 1897. Догађаји су довели до отварања руског конзулат у Митровици 7. маја 1902, а за конзула је постављен Григорије Шчербина. Бољетинац је запријетио да ће запалити све српске куће које буду сарађивале са конзулатом — конзул није могао доћи у Митровицу све док Порта није позвала Ису у Истанбул. Према извјештају од 29. септембра из османских извора, Бољетинац се предао властима, а османлије су га помиловале и то искористиле против Мустафа-паше и његових присталица. Према извјештају, он је 24. новемрбра 1902. стигао у Истанбул. Четири дана касније извјештено је да је Порта обећала да Бољетинца неће вратити у Митровицу и да ће Шчербина ускоро стићу у конзулат. Султан Абдул Хамид II, умјесто да га притвори, доводи га у Истанбул и поставља на чело дворске страже.